
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ Π0ΛΕ0Δ0ΜΙΚΩΝ ΘΕΜΑΤΩΝ Αρ. Φύλλου 375 

30 Δεκεμβρίου 2011 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Κήρυξη συμπληρωματικής αναγκαστικής απαλλο¬ 
τρίωσης ακινήτων που απαιτούνται για την κα¬ 
τασκευή του έργου «ΝΕΟΣ ΛΙΜΕΝΑΣ ΗΓΟΥΜΕ¬ 
ΝΙΤΣΑΣ - Γ' ΦΑΣΗ» στο Δήμο Ηγουμενίτσας του 

Ν. Θεσπρωτίας. 1 

Χαρακτηρισμός ως διατηρητέων επτά κτιρίων, φερο- 
μένων ως ιδιοκτησία του Λιμενικού Ταμείου Σά¬ 
μου, που βρίσκονται εντός της χερσαίας ζώνης 
του λιμένα Καρλοβάσου του Δήμου Σάμου της 
νήσου Σάμου και καθορισμός ειδικών όρων και 


περιορισμών δόμησης αυτών. 2 

Τροποποίηση σχεδίου πόλεως Άρτης στο Δημοτικό 
Κοιμητήριο. 3 


ΑΠΟΦΑΣΕΙ Σ 

Αριθμ. 1150731/5309/Δ0010 (1) 

Κήρυξη συμπληρωματικής αναγκαστικής απαλλοτρίω¬ 
σης ακινήτων που απαιτούνται για την κατασκευή του 
έργου «ΝΕΟΣ ΛΙΜΕΝΑΣ ΗΓΟΥΜΕΝΙΤΣΑΣ - Γ' ΦΑΣΗ» 
στο Δήμο Ηγουμενίτσας του Ν. Θεσπρωτίας. 

Ο ΥΦΥΠΟΥΡΓΟΙ 
ΟΙΚΟΝΟΜΙΚΩΝ - 

ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 

Έχοντας υπόψη: 

1. Τις διατάξεις του ν.2882/2001 (ΦΕΚ 17/2001 Α') «Κώ¬ 
δικας Αναγκαστικών Απαλλοτριώσεων Ακινήτων», όπως 
ισχύουν. 

2. Τις διατάξεις του άρθρου 23 του από 25 Νοεμβρίου 
1929 διατάγματος «περί κωδικοποιήσεως των περί κατα¬ 
σκευής και συντηρήσεως οδών κειμένων διατάξεων». 

3. Τις διατάξεις του άρθρου 1 του ν.653/1977 όπως 
συμπληρώθηκαν με τις παρ. 9 και 10 του άρθρου 62 του 
ν.947/1979 και την παρ. 4 του άρθρου 9 του ν.960/1979, για 
την εκτέλεση των οποίων εκδόθηκε το π.δ.929/1979. 

4. Το Δ12α/Φ5010031/0/2134/16-3-2011 έγγραφο του 
Υπουργείου Υποδομών, Μεταφορών και Δικτύων μετά 
των συνημμένων του, από τα οποία προκύπτει ότι 


έχουν τηρηθεί και οι προϋποθέσεις του άρθρου 3 του 
Ν.2882/01. 

5. Της Α.Π. οικ. 139663/103448/08/18-5-2009 κ.υ.α, έγκρι¬ 
σης των περιβαλλοντικών όρων. 

6. Την Δ12α/Φ5010031/0/2079/14-3-2011 Βεβαίωση κάλυ¬ 
ψης δαπάνης του Υπουργείου Υποδομών, Μεταφορών 
και Δικτύων. 

7. Το π.δ. 185/6-10-09 (ΦΕΚ213/09Α') περί ανασύστασης 
του Υπουργείου Οικονομικών. 

8. Το π.δ. 110/11-11-2011 (ΦΕΚ 243/2011 Α') περί διορισμού 
Αντιπροέδρων της Κυβέρνησης, Υπουργών Αναπληρω¬ 
τών Υπουργών και Υφυπουργών. 

9. Την Δ6Α1104503ΕΞ2011/21-7-2011 (ΦΕΚ 1670/2011 Β') 
απόφαση των Υπουργών Διοικητικής Μεταρρύθμισης και 
Ηλεκτρονικής Διακυβέρνησης και Οικονομικών για την 
έναρξη λειτουργίας της Γ ενικής Γ ραμματείας Δημόσιας 
Περιουσίας. 

10. Την υπ’ αριθμ. 011115/6-12-2011 (ΦΕΚ 2792/2011 Β') 
κοινή απόφαση του Πρωθυπουργού και του Υπουργού 
Οικονομικών, σχετικά με καθορισμό αρμοδιοτήτων στον 
Υφυπουργό Οικονομικών Ιωάννη Μουρμούρα 

11. Την υπ’ αριθμ. 8172/6-12-2011 (ΦΕΚ 2795/2011 Β') από¬ 
φαση του Πρωθυπουργού και του Υπουργού Υποδομών, 
Μεταφορών και Δικτύων σχετικά με ανάθεση αρμοδι¬ 
οτήτων στον Υφυπουργό Υποδομών, Μεταφορών και 
Δικτύων Ιωάννη Μαγκριώτη, αποφασίζουμε: 

Κηρύσσουμε συμπληρωματική αναγκαστική απαλλο¬ 
τρίωση για λόγους δημόσιας ωφέλειας και ειδικότερα 
για την κατασκευή του έργου «ΝΕΟΣ ΛΙΜΕΝΑΣ ΗΓΟΥ¬ 
ΜΕΝΙΤΣΑΣ - Γ' ΦΑΣΗ», έκτασης συνολικού εμβαδού 
12.121,46μ * 1 2 3 4 που βρίσκεται στο Δήμο Ηγουμενίτσας του Ν. 
Θεσπρωτίας και εικονίζεται με κλίμακα 1:500 στο ακρι¬ 
βές αντίγραφο του από Ιουνίου 2009 κτηματολογικού 
διαγράμματος με αριθ. σχεδίου ΚΤΗ1 και του αντίστοι¬ 
χου κτηματολογικού πίνακα με αριθ. σχεδίου ΤΕ.ΚΤΗ 
της Γεν. Γραμματείας Δημ. Έργων, ΕΥΔΕ - Μ.Ε.Δ.Ε. του 
Υπουργείου Υποδομών, Μεταφορών και Δικτύων τα 
οποία έχουν συντάξει οι ΑΔΚ Αρώνης-Δρέττας-Καρλαύ- 
της Σύμβουλοι Μηχανικοί ΑΈ. και ΒΕΤΑΡΕΑΝ Γραφείο 
Αρχιτεκτονικών μελετών και έχει θεωρήσει ο Δ/ντης της 
Δ12 Δ/νσης του Υπουργείου Υποδομών, Μεταφορών και 
Δικτύων I. Σαραντινός στις 1-9-2009. 

Η προβολή δικαιωμάτων κυριότητας επί της έκτασης 
που απαλλοτριώνεται περιγράφεται στον ανωτέρω κτη- 
ματολογικό πίνακα. 

Στην έκταση που απαλλοτριώνεται δεν περιλαμβάνο¬ 
νται οι εκτάσεις εκείνες οι οποίες στα κτηματολογικά 
στοιχεία φέρονται ότι ανήκουν στο Δημόσιο. 

Η απαλλοτρίωση κηρύσσεται υπέρ του Δημοσίου που 
θα αντιμετωπισθεί με δαπάνες του προγράμματος Δη¬ 
μοσίων Επενδύσεων για έργα αρμοδιότητας Γενικής 
Γραμματείας Δημοσίων'Εργων και ειδικότερα σε βάρος 
του έργου 2010ΣΕ07080003 (ΣΑΕ 070/8), σε συνδυασμό 
με τις διατάξεις του Ν.653/77 όπως ισχύουν. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Δεκεμβρίου 2011 

Ο! ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 

ΙΩΑΝΝΗΣ ΜΟΥΡΜΟΥΡΑΣ ΙΩΑΝΝΗΣ ΜΑΓΚΡΙΩΤΗΣ 
-♦- 

Αριθμ. 9155 (2) 

Χαρακτηρισμός ως διατηρητέων επτά κτιρίων, φερο- 
μένων ως ιδιοκτησία του Λιμενικού Ταμείου Σάμου, 
που βρίσκονται εντός της χερσαίας ζώνης του λι¬ 
μένα Καρλοβάσου του Δήμου Σάμου της νήσου Σά¬ 
μου και καθορισμός ειδικών όρων και περιορισμών 
δόμησης αυτών. 

Ο ΥΠΟΥΡΓΟΣ 

ΑΝΑΠΤΥΞΗΣ, ΑΝΤΑΓΩΝΙΣΤΙΚΟΤΗΤΑΣ 
ΚΑΙ ΝΑΥΤΙΛΙΑΣ 

Έχοντας υπόψη: 

1. Τις διατάξεις του Ν. 1577/85 «Γενικός Οικοδομικός 
Κανονισμός» (ΦΕΚ 210/Α/85) και ειδικότερα το άρθρο 

4 (παρ. 2) αυτού, όπως αντικαταστάθηκε με το άρθρο 
3 του Ν. 2831/2000 «Τροποποίηση των διατάξεων του 
Ν. 1577/85 “Γενικός Οικοδομικός Κανονισμός” και άλλες 
πολεοδομικές διατάξεις» (ΦΕΚ 140/Α/13-6-2000). 

2. Το άρθρο 90 του «Κώδικα Νομοθεσίας για την Κυ¬ 
βέρνηση και τα Κυβερνητικά Όργανα», που κυρώθηκε 
με το άρθρο πρώτο του π.δ/τος 63/2005 (Α'98). 

3. Το υπ’ αριθμ. 1/86 Π.Δ. «Καθορισμός αρμοδιοτήτων 
Υπουργείου Αιγαίου» (ΦΕΚ 1/Α/86) και ειδικότερα τα 
άρθρα 2 (παρ. 3, εδ. ζ, περ. αα) και 5 αυτού, όπως συ¬ 
μπληρώθηκε με το 326/2000 Π.Δ. (ΦΕΚ 276/Α/13-6-2000) 
και ειδικότερα το άρθρο 2 αυτού. 

4. Το υπ’ αριθμ. 110/2001 Π.Δ. «Οργανισμός του Υπουρ¬ 
γείου Αιγαίου» (ΦΕΚ 101/Α/2001) και ειδικότερα το άρθρο 

5 αυτού όπως ισχύει. 

5. Το υπ’ αριθμ. 65/2011 Π.Δ. «Διάσπαση του Υπουρ¬ 
γείου Εσωτερικών, Αποκέντρωσης και Ηλεκτρονικής 
Διακυβέρνησης στα Υπουργεία: α) Εσωτερικών και 
β) Διοικητικής Μεταρρύθμισης και Ηλεκτρονικής Διακυ¬ 
βέρνησης, συγχώνευση των Υπουργείων Οικονομίας, 
Ανταγωνιστικότητας και Ναυτιλίας και Θαλασσίων υπο¬ 
θέσεων Νήσων και Αλιείας στο Υπουργείο Ανάπτυξης 
Ανταγωνιστικότητας και Ναυτιλίας και μεταφορά στον 
Πρωθυπουργό των Γ ενικών Γ ραμματειών Ενημέρωσης 
και Επικοινωνίας και στο Υπουργείο Παιδείας, Δια βίου 
Μάθησης και Θρησκευμάτων της Γ ενικής Γ ραμματείας 
Νέας Γενιάς» (ΦΕΚ ΑΊ47). 

6. Την υπ’ αριθμ. 8555/27-11-90 κοινή απόφαση των 
Υπουργών Προεδρίας της Κυβέρνησης και Αιγαίου «Πρά¬ 
ξεις και έγγραφα αρμοδιότητας του Υπ. Αιγαίου, που 


εξαιρούνται από τους περιορισμούς της διάταξης του 
άρθρου 81, παρ. 1 του Ν. 1892/90» (ΦΕΚ 741/Β/29-11-90). 

7. Την υπ’ αριθμ. ΔΔΟ/Φ.101.22/8946/6-10-11 απόφαση 
του Υπουργού Ανάπτυξης, Ανταγωνιστικότητας και 
Ναυτιλίας «Μεταβίβαση δικαιώματος υπογραφής «με 
εντολή Υπουργού» στο Γενικό Γραμματέα Αιγαίου και 
Νησιωτικής Πολιτικής του Υπουργείου Ανάπτυξης, Αντα¬ 
γωνιστικότητας και Ναυτιλίας». (ΦΕΚ 2258/Β/11-10-11) και 
ειδικότερα το άρθρο 1 παρ. 65 αυτού. 

8. Τον φάκελο του θέματος ο οποίος περιήλθε στην 
υπηρεσία μας με το υπ’ αριθμ. 12408/30-05-2011 έγγραφο 
του Δήμου Σάμου που έλαβε υπ’ αριθμ. 5009/01-06-2011 
της Γ.Γ.Α.Ν.Π. και του υπ’ αριθμ. 3822/24-02-2011 της Δη¬ 
μοτικής Ενότητας Καρλοβασίων που έλαβε υπ’ αριθμ. 
1555/28-02-2011. 

9. Την από 15-09-2011 αιτιολογική έκθεση του Τμήμα¬ 
τος Διατηρητέων Κτηρίων της Δ/νσης Περιβάλλοντος 
της Γ ενικής Γ ραμματείας Αιγαίου και Νησιωτικής Πολι¬ 
τικής η οποία κοινοποιήθηκε στον ενδιαφερόμενο με το 
υπ’ αριθμ. ΔΠΕ/5229/15-09-2011 έγγραφό μας. 

10. Την υπ’ αριθμ. 61/2011 απόφαση της Λιμενικής Επι¬ 
τροπής Σάμου η οποία διαβιβάστηκε στην υπηρεσία μας 
με το υπ’ αριθμ. 1367/05-10-2011 διαβιβαστικό του Λιμενι¬ 
κού Ταμείου Σάμου (έλαβε υπ’ αριθμ. 9155/13-10-2011 της 
Γ.Γ.ΑΙ.&Ν.Π.) με την οποία αποδέχονται τον χαρακτηρι¬ 
σμό ως διατηρητέων των κτηρίων του θέματος. 

11. Το γεγονός ότι από τις κανονιστικές διατάξεις αυ¬ 
τής της απόφασης δεν προκαλείται δαπάνη σε βάρος 
του Κρατικού προϋπολογισμού και του οικείου Ο.Τ.Α., 
αποφασίζουμε: 

1. Χαρακτηρίζονται ως διατηρητέα τα κτήρια, φερόμε- 
να ως ιδιοκτησία Λιμενικού Ταμείου Σάμου, που βρίσκο¬ 
νται επί της χερσαίας ζώνης Λιμένος Καρλοβάσου στην 
περιοχή «Καρλόβασι» του Δήμου Σάμου της νήσου Σάμου 
όπως σημειώνονται στο σχετικό θεωρημένο απόσπασμα 
του τοπογραφικό διαγράμματος Λιμένα Καρλοβάσου σε 
κλίμακα 1:250, που θεωρήθηκε από την Προϊσταμένη της 
Διεύθυνσης Περιβάλλοντος της Γενικής Γραμματείας 
Αιγαίου και Νησιωτικής Πολιτικής του Υπουργείου Ανά¬ 
πτυξης, Ανταγωνιστικότητας και Ναυτιλίας με την υπ’ 
αριθμ. 9155/2011 πράξη της και που συνοπτικό του αντί¬ 
γραφο δημοσιεύεται με την παρούσα απόφαση, επειδή 
τα ισόγεια κτήρια φέρουν αντιπροσωπευτικά αξιόλογα 
μορφολογικά και αρχιτεκτονικά στοιχεία παραδοσιακής 
αρχιτεκτονικής, αποθηκών λιμένων του νησιού και σε 
συνδυασμό με το διώροφο κτήριο αποτελούν ενιαίο 
αντιπροσωπευτικό μέτωπο και σύνολο. 

2. Στα χαρακτηριζόμενα ως διατηρητέα κτήρια, απα¬ 
γορεύεται κάθε αφαίρεση, αλλοίωση ή καταστροφή των 
επί μέρους αρχιτεκτονικών και των εν γένει λειτουργι¬ 
κών και διακοσμητικών στοιχείων τους. 

3. Επιτρέπεται η επισκευή, ο εκσυγχρονισμός των 
εγκαταστάσεων, η ενίσχυση του φέροντα οργανισμού, 
η εσωτερική διαρρύθμιση καθώς και επεμβάσεις για λό¬ 
γους λειτουργικούς στο εσωτερικό των χαρακτηρισμέ¬ 
νων ως διατηρητέων κτηρίων εφόσον δεν αλλοιώνεται 
ο αρχιτεκτονικός τους χαρακτήρας. 

4. Δεν επιτρέπεται η τοποθέτηση φωτεινών ή μη 
επιγραφών και διαφημίσεων στα χαρακτηριζόμενα ως 
διατηρητέα κτήρια. Επιτρέπεται μόνο η τοποθέτηση επι¬ 
γραφών περιορισμένων διαστάσεων που πληροφορούν 
για τυχόν χρήσεις των χώρων των κτηρίων. 

5. Γία οποιαδήποτε οικοδομική εργασία στο εξωτερικό 
και εσωτερικό των χαρακτηριζόμενων ως διατηρητέων 
κτιρίων και στον περιβάλλοντα χώρο τους καθώς και 
για την τοποθέτηση επιγραφών, απαιτείται η σύμφωνη 
γνώμη των αρμόδιων οργάνων της Γ ενικής Γ ραμματείας 
Αιγαίου και Νησιωτικής Πολιτικής. 

6. Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 


Η απόφαση αυτή, με το σχεδιάγραμμα που τη συ¬ 
νοδεύει, να δημοσιευθεί στην Εφημερίδα της Κυβερ¬ 
νήσεως. 

Μυτιλήνη, 24 Νοεμβρίου 2011 

Με εντολή Υπουργού 
Ο Γ ενικός Γ ραμματέας 
ΔΗΜΗΤΡΙΟΣ ΧΑΛΚΙΩΤΗΣ 

Αριθ. 93564/6129 (3) 

Τροποποίηση σχεδίου πόλεως Άρτης στο Δημοτικό 
Κοιμητήριο. 

Ο ΠΕΡΙΦΕΡΕΙΑΡΧΗΣ ΗΠΕΙΡΟΥ 

Έχοντας υπόψη: 

1. Τις διατάξεις του Ν.Δ. της 17.7.1923 (ΦΕΚ 228 Α') 
«Περί σχεδίων πόλεων και κωμών του Κράτους» όπως 
μεταγενέστερα τροποποιήθηκαν και συμπληρώθηκαν. 

2. Τις διατάξεις του Ν. 1337/1983 (ΦΕΚ 33Α') «επέκταση 
πολεοδομικών σχεδίων, οικιστική ανάπτυξη και σχετικές 
ρυθμίσεις». 

3. Τις διατάξεις του Ν.2508/1997 (ΦΕΚ 124 Α') «βιώσι¬ 
μη οικιστική ανάπτυξη πόλεων και οικισμών και άλλες 
διατάξεις». 

4. Τις διατάξεις του Ν.3044/2002 (ΦΕΚ 197 Α') «...ρυθ¬ 
μίσεις άλλων θεμάτων αρμοδιότητας Υπουργείου Περι¬ 
βάλλοντος, Χωροταξίας και Δημοσίων Έργων». 

5. Τις διατάξεις του Ν. 2831/2000 (ΦΕΚ 140 Α') και ει¬ 
δικότερα το άρθρο 29 αυτού όπως τροποποιήθηκε και 
ισχύει με το άρθρο 10 του Ν. 3044/2002 (ΦΕΚ 197 Α')«... 
και ρυθμίσεις άλλων θεμάτων αρμοδιότητας Υπουργεί¬ 
ου Περιβάλλοντος, Χωροταξίας και Δημοσίων Έργων». 

6. Την υπ’ αριθμ. 6/5.5.2006 Εγκύκλιο του ΥΠΕΧΩΔΕ. 
«Ασκηση αρμοδιοτήτων πολεοδομικού σχεδιασμού». 

7. Τις διατάξεις του Ν.3852/2010 (ΦΕΚ 87 Α') και συγκε¬ 
κριμένα το άρθρο 186, παρ. ΣΤ', στοιχείο 39 αυτού. 

8. Το Π.Δ. 140/2010 (ΦΕΚ 233 Α') «Οργανισμός της 
Περιφέρειας Ηπείρου». 

9. Το εγκεκριμένο ρυμοτομικό σχέδιο Πόλεως Άρ¬ 
τας. 

10. Την υπ’ αριθμ. 42386/2158/1989 (ΦΕΚ 380 Δ/12.06.1989) 
υπουργική απόφαση περί «έγκρισης γενικού πολεοδο- 


μικού σχεδίου (Γ.Π.Σ.) του δήμου Άρτας» όπως τροπο¬ 
ποιήθηκε με την υπ’ αριθμ. 79714/5156/1992 (ΦΕΚ 1341 
Δ/21.12.1992) υπουργική απόφαση. 

11. Την υπ’ αριθμ. 75756/4908/2.11.2011 εισήγηση της 
Δ/νσης Περιβάλλοντος και Χωρικού Σχεδιασμού Περι¬ 
φέρειας Ηπείρου προς το ΣΧΟΠ Ν. Άρτας. 

12. Την υπ’ αριθμ. 1/25.11.2011 θετική Γνωμοδότηση του 
ΣΧΟΠ Ν. Άρτας, (αρ. Πρακτικού Ιο), αποφασίζουμε: 

Την τροποποίηση του σχεδίου πόλης στο Δημοτικό 
κοιμητήριο με την μετατόπιση των βορειοανατολικών 
ορίων του χώρου νεκροταφείου και τον καθορισμό όρων 
δόμησης: ΣΔ 0,02, Κάλυψη 2% και αποστάσεις από τα 
όρια 1,50 μ., όπως εμφανίζεται στο συνημμένο με την 
παρούσα απόφαση διάγραμμα κλίμακας 1:500. 

Η ως άνω τροποποίηση στηρίζεται σε πολεοδομικά 
και τεχνικά κριτήρια, αποβλέπει στη θεραπεία πολε¬ 
οδομικών αναγκών στο χώρο του νεκροταφείου και 
δεν επιφέρει μείωση των κοινοχρήστων χώρων και δυ¬ 
σμενέστερες συνέπειες για το φυσικό και δομημένο 
περιβάλλον ενώ το ισοζύγιο κοινόχρηστων χώρων στην 
πολεοδομική ενότητα 5 του εγκεκριμένου Γενικού Πολε- 
οδομικού Σχεδίου Δήμου Αρταίων είναι θετικό. 

Με τις κανονιστικές διατάξεις της Απόφασης αυ¬ 
τής δεν προκαλείται δαπάνη σε βάρος του Δημοσίου 
ή του Ο.Τ.Α. κατά τις διατάξεις του άρθρου 29Α του 
Ν.2081/1992. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 23 Δεκεμβρίου 2011 

Ο Περιφερειάρχης 
ΑΛΕΞΑΝΔΡΟΣ ΚΑΧΡΙΜΑΝΗΣ 

ΕΘΝΙΚΟ ΤΥΠΟΓΡΑΦΕΙΟ 

Για τεχνικούς λόγους στο σχεδιάγραμμα, 
έγινε σμίκρυνση, κατά ποσοστό 41 % 

